text:
Krais i Kamapim Tok Hait
long Jon
o
Revelesen
Tok i go pas
Ol i raitim dispela buk long taim ol man i wok long mekim nogut long ol Kristen, long wanem, ol Kristen i save bilip olsem Jisas Krais em i Bikpela bilong ol. Buk i laik strongim bilip bilong ol Kristen, bai ol i no ken larim ol bikpela hevi i daunim ol.
Dispela buk i gat planti tok piksa long ol samting bai i kamap bihain. Ating ol Kristen bilong dispela taim i bin klia long ol dispela tok piksa, tasol ol haiden nogat. As tok bilong ol dispela piksa, em i olsem. Jisas Krais em i Bikpela, na long han bilong em God bai i daunim olgeta birua, na em bai i daunim Satan tu. Na taim Jisas i pinisim wok bilong em, God bai i givim prais long ol manmeri i stap strong na i no lusim bilip bilong ol. Ol bai i stap wantaim God na ol bai i no gat hevi moa, long wanem, God bai i mekim olgeta samting i kamap nupela.
Jisas Krais i salim tok i go long ol manmeri bilong 7-pela sios
Sapta 1
(Sapta 1-3)
1
Bipo
dispela tok em i stap hait, na Jisas Krais i bin kamapim ples klia. God i soim dispela tok long Jisas, bilong em i ken soim ol wokman bilong en long ol samting i mas kamap kwiktaim. Na Jisas i salim ensel bilong en i kam givim dispela tok long mi Jon, wokman bilong en, bai mi ken tokim ol arapela wokman bilong Jisas. 2
Na
mi Jon, mi lukim pinis ol dispela samting, na mi tokaut klia long tok bilong God, na long dispela tok bilong Jisas Krais. Na mi tok olsem, dispela tok i tru.
3
Dispela
tok em i tok profet i kam long God, na man i ritim dispela tok long ol arapela, em i ken amamas. Na ol manmeri i harim dispela tok na ol manmeri i bihainim dispela tok bilong God mi bin raitim, ol tu i ken amamas, long wanem, taim i laik kamap nau, na ol dispela samting God i tok pinis long mekim, em bai i mekim.
Jon i raitim tok long 7-pela sios
4
Mi
Jon, mi raitim dispela tok long yupela ol manmeri bilong 7-pela sios i stap long provins Esia. God i stap nau, na bipo tru em i stap, na bihain bai em i kam, em i ken marimari long yupela na mekim bel bilong yupela i stap isi. Na ol 7-pela spirit, ol i stap long pes bilong sia king bilong God, ol tu i ken marimari long yupela na mekim yupela i stap bel isi. 5
Jisas
Krais em i man bilong autim stret olgeta tok bilong God. Em i namba wan man i bin kirap bek long matmat, na em i bikman bilong olgeta king i stap long graun. Em tu i ken marimari long yupela na mekim bel bilong yupela i stap isi.
Em i save laikim yumi tru, na long blut bilong em yet em i bin lusim olgeta sin bilong yumi. 6
Em
i bin mekim yumi i kamap ol pris bilong lain bilong king, na yumi stap lain pris bilong God, em Papa bilong Jisas. Oltaim oltaim Jisas Krais i gat biknem tru na strong bilong bosim olgeta samting. I tru.
7
Lukim.
Em i stap namel long ol klaut na i kam, na olgeta man bai i lukim em long ai bilong ol yet. Olgeta man i bin sutim em long spia samting, ol tu bai i lukim em. Na olgeta lain manmeri bilong graun bai i tingting long em, na ol bai i krai sori moa yet. Yes, dispela samting bai i kamap. I tru.
8
God,
Bikpela, em God I Gat Olgeta Strong em i tok olsem, “Mi tasol mi stap paslain tru na mi stap las tru.” Em dispela God tasol, nau em i stap, na bipo tru em i stap, na bihain bai em i kam.
Jon i lukim Krais
9
Mi
Jon, mi brata bilong yupela. Mi wantaim yupela, yumi stap ol lain bilong Jisas. Mi poroman wantaim yupela long kisim hevi na pen, na mi stap long kingdom bilong God wantaim yupela. Na yumi olgeta yumi save sanap strong wantaim na karim hevi. Mi bin autim tok bilong God, na mi autim tok olsem mi bilip long Jisas. Olsem na ol i rausim mi na putim mi i stap long dispela ailan ol i kolim Patmos. 10
Long
de bilong Bikpela, Holi Spirit i kamap strong long mi, na baksait long mi mi harim maus bilong wanpela man i singaut strong, olsem krai bilong biugel. 11
Dispela man i tok olsem, “Olgeta samting yu lukim, em yu mas raitim long buk na salim i go long ol 7-pela sios. Yu mas salim i go long ol sios i stap long taun Efesus na Smerna na Pergamum na Taiataira na Sardis na Filadelfia na Laodisia.”
12
Orait
mi tanim bilong lukim dispela man i givim tok long mi. Mi tanim pinis, na mi lukim 7-pela lam gol i stap. 13
Na
mi lukim wanpela man i stap namel long ol dispela lam. Em i olsem Pikinini Bilong Man. Em i bin putim longpela klos i karamapim lek bilong en, na em i pasim let gol i raunim bros bilong en. 14
Het
wantaim gras bilong en i waitpela tru, olsem gras bilong sipsip, na olsem waitpela klaut. Na ai bilong en i lait olsem paia i lait strong moa. 15
Lek
bilong en i lait tru, olsem bras ol i bin kukim long bikpela paia. Na mi harim nek bilong en i pairap olsem bikpela wara i pairap. 16
Em
i holim 7-pela sta long han sut bilong en. Na wanpela bainat i gat tupela sap na i sap tru, em i kam ausait long maus bilong en. Na pes bilong en i lait tumas, olsem san i lait strong moa.
17
Mi
lukim em na mi pundaun klostu long lek bilong en, na mi stap olsem man i dai pinis. Tasol em i putim han sut bilong en long mi, na em i tok olsem, “Yu no ken pret. Mi man i stap namba wan tru na i stap bihain tru. 18
Na
mi man bilong i stap laip. Bipo mi dai pinis, tasol lukim, nau mi stap laip oltaim oltaim. Na mi holim ol ki bilong Dai na bilong Ples bilong ol man i dai pinis. 19
Olsem
na yu mas raitim tok bilong ol dispela samting yu lukim, em ol samting i stap nau na ol samting bai i kamap bihain. 20
Yu
bin lukim dispela 7-pela sta i stap long han sut bilong mi, na dispela 7-pela lam gol. Dispela em i olsem tok hait, na as bilong en i olsem. Dispela 7-pela sta, em ol ensel bilong ol 7-pela sios. Na dispela 7-pela lam, em ol 7-pela sios yet.”


c: text/html

text:
Buk bilong Hetman
Josua
Tok i go pas
Ol lain Israel i bin raun planti yia long ples nating na ol i bin wet longpela taim long kisim dispela graun God i bin makim bilong ol. Orait nau God i orait long ol i ken i go insait long dispela graun. Josua i kisim ples bilong Moses na i kamap lida bilong ol Israel. Buk bilong Josua em i stori bilong ol Israel, stat long taim ol i brukim wara Jordan na i go pait long ol Kenan bilong kisim dispela graun. Planti tok bilong ol pait i stap long dispela buk. Ol pait i bihainim rot God i bin makim long Lo sapta 20. God yet em i Papa bilong ol na em i go pas long ol pait bilong ol bilong inapim ol promis em i bin mekim long ol tumbuna bilong ol.
Buk Josua i gat tripela hap.
1) Long sapta 1-12 ol Israel i kisim graun Kenan.
2) Long sapta 13-22 ol i tilim graun long olgeta lain wan wan.
3) Long sapta 23-24 Josua i givim las tok bilong em na ol Israel i strongim gen tok bilong kontrak. Ol i promis long bihainim God wanpela tasol oltaim oltaim, long wanem, em i bin soim klia traipela strong bilong em.
Long las tok bilong Josua, Josua i tingim gen olgeta samting God i bin mekim long strongpela han bilong en bilong inapim dispela promis em i bin mekim long Abraham long givim dispela graun long ol lain tumbuna bilong en. Na Josua i tokaut olsem, “Sapos yupela i no laik lotu long Bikpela, orait yupela tingting gut nau. Bai yupela i lotu long husat? … Tasol mi wantaim famili bilong mi, mipela bai i lotu long Bikpela tasol.” (24.15) Dispela em i namba wan bikpela tingting bilong dispela buk.
Ol Israel i kisim graun Kenan
Sapta 1
(Sapta 1-12)
Ol Israel i redi long kisim graun Kenan
1
Moses em i wokman bilong God. Na Josua, pikinini bilong Nun, em i man bilong helpim Moses. Moses i dai pinis na God i tokim Josua olsem, 2
“Wokman bilong mi, Moses, i dai pinis. Orait yupela i mas redi nau. Yu wantaim olgeta manmeri bilong Israel, yupela i mas brukim wara Jordan na i go kamap long dispela graun mi laik givim long yupela. 3
Mi
promis pinis long Moses olsem, olgeta hap graun yupela bai i wokabaut long en, em bai mi givim yupela. 4
Mak bilong dispela graun yupela bai i kisim, em i olsem. Graun bai i stat long hap saut long ples wesan nating, na i go long hap not inap long maunten Lebanon. Na em bai i go long hap sankamap inap long bikpela wara Yufretis na inapim olgeta graun bilong ol Hit. Na em bai i go long hap san i go daun inap long biksolwara Mediterenian. 5
Josua,
long taim yu stap laip, i no gat wanpela lain man inap winim yupela long pait. Mi bai i stap wantaim yu olsem mi bin i stap wantaim Moses. Mi no ken lusim tingting long yu. 6
Yu
mas sanap strong na yu no ken pret. Bai yu bringim ol dispela manmeri i go kisim dispela hap graun mi laik givim long ol, olsem mi promis pinis long ol tumbuna bilong ol. 7
Tasol yu mas sanap strong na yu no ken pret na surik. Yu mas was gut na bihainim tru olgeta lo wokman bilong mi, Moses, i bin givim long yu. Yu no ken lusim wanpela liklik hap bilong dispela lo. Sapos yu bihainim gut ol dispela lo, orait maski yu go long wanem hap bai yu no inap bagarap. Nogat. Bai yu stap gut tasol. 8
Yu no ken lusim tingting long dispela buk bilong lo. Long san na long nait yu mas skul gut long olgeta lo. Na yu mas was gut na bihainim tru olgeta tok i stap long lo. Sapos yu mekim olsem, orait olgeta arapela samting yu mekim bai i kamap gutpela tasol. 9
Mi tokim yu pinis. Olsem na yu mas sanap strong na yu no ken pret, na yu no ken surik long wanpela samting. Long wanem, mi God, Bikpela bilong yu, bai mi go wantaim yu long olgeta hap.”
10 Orait Josua i tokim ol hetman bilong ol manmeri olsem, 11 “Yupela raun insait long kem na tokim ol manmeri long ol i mas redim ol kaikai samting bilong ol. Tripela de tasol i stap na bai yumi brukim wara Jordan bilong kisim dispela graun God, Bikpela bilong yumi, bai i givim long yumi olsem graun bilong yumi stret.”
12
Orait
Josua i tokim ol lain bilong Ruben na ol lain bilong Gat na ol hap lain bilong Manase olsem, 13
“Yupela i mas tingim gut olgeta tok Moses i tokim yupela pinis. Em i tok olsem, ‘God, Bikpela bilong yupela, bai i givim dispela graun long yupela, bai yupela i ken sindaun long en.’ 14
Orait yupela i kisim hap graun bilong yupela pinis, olsem Moses i tok. Na ol meri na ol pikinini na ol animal bilong yupela, ol i ken wet i stap hia long graun Moses i givim yupela long dispela sait bilong wara Jordan. Tasol ol soldia bilong yupela i mas brukim wara na i go paslain long ol wantok na ol i mas sambai na helpim ol long pait, 15
inap long taim God, Bikpela bilong yumi, i givim dispela graun long yumi na ol wantok bilong yupela i sindaun gut long en. Bihain yupela i ken i kam bek long dispela hap graun Moses i givim pinis long yupela.”
16 Ol dispela man i harim tok bilong Josua na olgeta i bekim tok olsem, “Yesa. Bai mipela i mekim olgeta samting olsem yu tokim mipela pinis. Na maski yu salim mipela i go long wanem hap, orait mipela bai i go long en. 17 Mipela bai i bihainim olgeta tok bilong yu olsem oltaim mipela i bin bihainim olgeta tok bilong Moses. Na God, Bikpela bilong yu, i ken i stap wantaim yu olsem em i bin i stap wantaim Moses. 18 Sapos wanpela man i bikhet na i sakim tok bilong yu, em i mas i dai. Tasol yu, yu mas i stap strong na yu no ken pret.”

robotstxt: allowed

filter: keep


text:
Sidarta
Sidarta (Siddharta Gautama, o Buddha Gautama) i man bilong India. Em i stap long India 2500 yia bipo. Planti man o meri ol i kolim "Buda" tasol.
Dispela man i bin stat budisim, o lotu bilong ol Buda.
Mama bilong Sidarta i karim long India long yia samting olsem 563 bipo Kraist. Em i dai pinis taim i gat 80 krismas.
Igat planti olpela stori long Sidarta, o Buda. Ating sampela stori i tru na sampela stori i no tru. Tasol, manmeri bilong toksave histori, o toksave long taim bipo tru, ol i tingting i tru olsem Sidarta i stap long India 2500 yia bipo.
Olpela stori ol i tok olsem papa bilong sidarta em i king. Taim i pikinini yet, Sidarta i got planti moni. Papa bilongen i holimpasim na Sidarta i no bungim wanpela trabel yet. Tasol taim Sidarta i kamap 29 krismas em i wok autsait long haus bilong king na i lukim 4pela samting: em i lukim olpela man, sikpela man, man i dai pinis, na gutpela man i gat no haus. Long dispela taim igo, Sidarta i tingting long dispela foapela samting tasol. I no ken hamamas yet.
Olrait em i lusim haus long king na em i go long bus. Em i bungim narapela man ol i traim painim hamamas long pasin asetik. Dispela i min ol i laik kaikai liklik tru, na ol i no laik moni na haus bilongen. Sidarta tu, em i traim painim hamamas long pasin asetik long taim bilong 7pela yia. Olrait em i save dispela pasin i nogut.
Olrait em i tingting long laip bilongen longpela taim tru. Em i wokim wokim meditesen. Meditesen em i pasin i sindaun long graun na i no tok, na i painim hamamas insait long en. Olrait wanpela de em i sidaun long diwai na em i painim pinis enlaitmen. Enlaitmen i min dispela man o meri i no gat wanpela trabel yet insait long het bilongen. I gat hamamas tru tumas. Nau ol i kolim dispela diwai diwai bilong enlaitmen.
Long dispela taim Sidarta i painim pinis ol save ol i kolim foapela tok tru. Ol i as bilong budisim, o lotu bilong ol Buda.


text:
Hi! I hope you had a great Christmas and may I wish you and your loved ones a very Happy New Year!
I’d like to share a Christmas program I produced in Tok Pisin for Radio Australia in 2009.
This story is aimed at Tok Pisin speakers of the Pacific, so if you don’t speak the language, my apologies.
The program opened with a very pleasant rendition of “Have Yourself a Merry Little Christmas” by the Australian-Fijian, Paulini, from her album “Amazing Grace”.
Paulini is an Australian pop and R&B singer, who first achieved national recognition as one of the most popular contestants on the first series of Australian Idol. So far (2009) she’s released two studio albums, a Christmas EP and five singles over her solo career.
The Tok Pisin program transcipt….
Pearson: Halo, Merry Christmas na welcome long Krismas 2009. Mi Pearson Vetuna. Blong kisim ples blong current affairs displa Krismas de 2009, bai yumi sidaun na harim stori blong Krismas, em wanem samting na em i min wanem samting long sampla, bai yumi harim sampla message blong Krismas na New Year na ol best wishes wantem sampla Christmas carols. Em nau ia tingting blong sampla.
Charles Lepani: “Displa yia 2009 em i bikpla yia tru long wok na kamapim gut sindaun long yumi wantaim Australia…”
Bethany Keats: “Merry Christmas long everyone long Atambari. Mi lavim yufala tumas be nau mi mas stap long Australia long short time be mi lukim yu bek agen soon…”
Peter Ilau: “Seven or eight years mi stap commander mi lukim olsem long Christmas ol soldia ino save spendim taim wantaim famili, so mi sensim na nau Christmas lunch blong mipla mipla servim well before Christmas na long Christmas stret ol bai stap wantaim mama na ol pikinini…”
Sam Basil: “Mi appeal long ol lidas i wok long baim haus long ovasis na famili blong ol i stap long hap, bringim ol ikam bek. You want to be leader of this nation you got to face the hardship of this nation…”
Pauline: “Long mi Christmas em blong tok tenkyu long pipal i save lukautim mi. Em taim we yumi go isi liklik na skelim hau laif i bin go display yia…”
Superintendent Fred Yakasa: “na it’s been a good year and mipla i laik concludim long gutpla wei….”
Jones: “Happy Christmas long ol listeners blong yu…”
Paul Nerau: “friends and loved ones back in PNG, very merry Christmas and peaceful new year…”
Ursula Rakova: “Mi laik salim bikpla Christmas greetings blong mi igo long Prime Minister blong Papua New Guinea. Taim em i enjoim Christmas blong en wantem famili blong en, em tu bai tingim ol pipal blong mi long Carterets….”
Dr Bob Danaya: “2010 em i mas kamap gutpla yia long yumi senisim attitude long mekim gutpla pasin i kamap..”
Song: Joy To The World by Boney M
Pearson: Joy To the World ikam long Boney M, wanpla long ol Christmas carols i tokaut stret long bikpla hamamas blong ol Kristian long kamap blong Jesus Christ em ol Christian i save selebretim birthday blong en long 25 December olketa yia.
Tasol sampla long ol church long ol eastern kantri olsem Russia, Georgia, Egypt, Armenia, na Ukraine, Macedonia na Serbia, oli save selebretim Christmas long namba seven de blong mun January. Displa bikos oli bihainim narakain kalenda oli kolim Julian Calendar, em aninit long en, December 25 i pundaun stret long January seven.
Long planti kantri raun long wol, pipal i save selebretim Krismas De olsem wanpla bikpla festival na public holiday, ino ol Krisitian kantri tasol, tasol long planti kantri tu we bikpla hap long populesin ino Christian.
Sampla kantri em oli no Christian kantri, pipal i save long Krismas bikos ol western colonial paua i bin stap bipo. Olsem na ikam inap tede, oli gohet yet long selebretim Krismas. Long ol narapla, ol liklik lain Christian pipal namel long populesin na narakain kalsa, i save makim Krismas De ol yet na oli save holim holide long en tu.
Tasol i gat sampla kantri tu long wol we Christmas ino public holiday, olsem China, i tru Hong Kong na Macao i save serlebretim Krismas bikos ol British i bin stap long hap bipo. Krismas de ino public holiday tu long Japan, Saudi Arabia, Algeria, Thailand, Nepal, Iran, Turkey na North Korea.
Orait, bai yumi go bek long Kristmas stori liklik taim. Long nau, wanpla samting em i stap bikpla long tingting blong PNG High Commissioner long Canberra displa Krismas na New Year em PNG-Australia relations – wokbung namel long PNG na Australia.
Charles Lepani: “Em gutpla taim blong yumi hamamas na tokaut gut long Papua New Guinea Australia relations. Despla yia 2009 em i bikpla yia tru long wok na kamapim gut sindaun blong yumi wantaim Australia. Governments na pipal blong yumi i kamap gut tru long despla 2009. Na tu olgeta Papua New Guinea man meri na pikinini stap long Australia na Papua New Guinea mi laik tokaut tu long Merry Christmas na 2010 tu bai yu mas lukautim na mekim gut wok long kamapim kantri na olgeta pasin yumi gat long kamapim gut sindaun wantaim blong yumi na fren blong yumi oli stap long Australia na governments blong yumi i wok gut long kantri blong yumi. Mi nau laik tok olgeta man meri long Papua New Guinea nau oli stap long Australia na tu ol Australian friends stap long Papua New Guinea, stap gut long Christmas, Merry Christmas wantaim family na pikinini blong yu na tu long 2010 ol sindaun gut na work hard long 2010. Thank you.”
Pearson: Em toktok blong PNG High Commissioner long Canberra, Charles Lepani.
Raun long wol, ol wei blong pipal long selebretim Christmas i narakain na oli soim kain kain kalsa na pasin blong pipal long wanwan kantri.
Ol kantri olsem Japan na Korea, we Christmas i popula tasol i gat liklik lain Kristian tasol, pipal i bihainim pinis sampla pasin blong Krismas, olsem long givim present, decorations oa bilasim haus na putim ol Christmas trees.
Tasol Krismas i min wanem samting tru?
Ating yumi wanwan igat tingting blong yumi yet long displa.
Pikinini blong mi Pauline i tok:
Pauline’s Message: “Long mi Christmas em blong tok tenkyu long pipal i save lukautim mi. Em taim we yumi go isi liklik na skelim hau laif i bin go display yia. Taim blong hamamas wantem family na friends. Mi laik salim greetings long sista blong mi na family long Rabaul. Merry Christmas Beryl na family.”
Pearson: Long Christianity, Christmas em festival blong selebretim birthday blong Jesus Christ.
Song: Away In A Manger by Sara Storer
Pearson: Krismas na pinis blong yia em gutpla taim blong wanwan long sidaun isi, lukluk bek na skelim hau yia i bin go olsem Pauline i tok.
Na em wanem planti lida i save wokim, olsem Sam Basil, paliment memba blong Bulolo elektoret long PNG.
Long message blong em, Mr Basil i tok…
Sam Basil: “On behalf long ol pipal blong mi long Bulolo electorate mi salim Christmas wishes na best wishes blong mipla igo long olgeta 89 districts wantem 109 memba oli makim wanwan electorate blong ol. Mipla i hamamas olsem district blong mipla i stap na mipla wok hat na mi singaut igo long olgeta representatives long Parliament long olgeta hap long hamamas gut na enjoim Christmas blong ol na kam bek na wokim wok gut ken long servim pipal blong ol. Na mi laik takim displa opportunity tu long singaut igo long lidas long Parliament olsem mipla lidas blong Parliament we mipla i responsible long displa kantri, mi laik singaut strong olsem mipla mas lukluk strong long next year long make sure that mipla inoken karim ol pikinini blong mipla, meri blong mipla, na baim haus long overseas na go istap, na oli go enjoim skul long narapla area, oli go enjoim education long narapla area, oli go enjoim health service long narapla kantri, na oli go enjoim security long narapla kantri.
Mi laikim olgeta lidas husat i mekim olsem – relocatim family blong ol kam bek insait long Papua New Guinea so that yumi mas facim hardship blong displa kantri, so that yumi ken mekim gutpla decision. Sapos yumi insulatim yumi bai yumi noken save hau long ronim display kantri. So mi appeal igo long ol husat i baim haus long overseas na famili blong ol i stap long hap, bringim ol ikam bek. You want to be leader of this country you got to face the hardship of this nation. Tenkyu tru na Merry Christmas.”
Pearson: Planti Christians i bilip olsem, taim Mary i karim Jesus, em i bin kamapim tru wanpla prophecy or toksave blong bipo bipo yet long Old Testament olsem, wanpla Messiah bai kam. Ol Christian i save hamamas long displa.
Song: Hark the Herald Angel Sing by Boney M
Pearson: Yes, Krismas i taim blong gut nius na hamamas.
Na taim yumi hamamas long Krismas, ol pipal blong Kateret Island long Bougainville i gat bikpla wari long climate change na sea level rise, sampla long ol bikpla samting Radio Australia Tok Pisin sevis i bin wok long toktok long en wantem ol saveman na meri na wantem yu yet, lisana blong mipla displa yia.
Ol wantok long Kateret igat wanpla tok tasol, “tingim mipla tu”.
Ursula Rakova: “Firstly mi laik salim bikpla Christmas greetings blong mi igo long Papua New Guinea Prime Minister. Taim emi enjoim Christmas blong en wantem family blong en em tu bai tingim ol pipal blong mi long Katerets. Na mi tu mi laik salim Christmas greetings blong mi igo long olgeta green NGOs long Papua New Guinea so taim oli toktok long rait ol tu ken tingting long ailan blong mipla long Katerets. Na nau mi laik salim greetings blong mi ikam long olgeta ol pipal blong mi long Tinputz we oli helpim long sapotim relocation blong mipla ol Katerets na lastly long komuniti blong mi yet long Katerets. Bikpla hamamas blong Christmas ken painim ol tenkyu tumas, na long yupla ol lain i ronim displa PNG sevis long Radio Australia.”
Pearson: Yu lukim 2010 i gutpla yia?
Ursula: 2010 mi laik lukim olsem sampla gutpla samting i ken kamap long en we mipla i ken lukluk long mipla olgeta ol pipal mipla tu i gat rait long live olsem ol pipal long Papua New Guinea tenkyu.
Pearson: Em toktok blong Ursula Rakova, het meri blong Tulele Peisa, wanpla NGO long Bougainville.
Song: Do they know it’s Christmas by Band Aid
Pearson: Olgeta yia, long taim blong Krismas na New Year, ol polis raun long PNG i save mekim ol bikpla wok blong protektim pipal na property. Em wankain displa yia na Port Moresby city police bos Superintendent Fred Yakasa igat displa tok igo long ol polisman-meri blong em.
Superintendent Fred Yakasa: Mi wishim olgeta polisman blong mi long city Merry Christmas na happy New Year wantem ol family na mipla save olsem mipla bai wok yet na it’s been a good year and mipla i laik concludim long gutpla wei. Na mipla tenkyu tru long media especially PNG sevis Radio Australia long Melbourne. Yupla save askim mipla long wanem samting i kamap long ples na mipla save traim best long updatim na tu tenkyu long ol liklik wei yupla save sapot long wanem samting i kamap olsem nau ia. So mipla tenkyu tru na happy new year na merry Christmas long olketa lain long PNG.
Pearson: Narapla discipline force blong PNG, Defence Force, i gat bikpla tingting tu long Krismas. Commander, Commodore Peter Ilau i tok olsem, em bin senisim wei oli save selebretim Krismas New Year long fos blong givim taim long ol memba long enjoim Krismas wantem famili.
Commador Peter Ilau: Long last couple of weeks mipla gat ol various gatherings. Last week yet ol officers igo servim ol soljas lunch na ol messages blong mi ol senior officers i conveyim. Bifo mipla servim ol soljas stret long Christmas Day long 25 but long taim blong mi long seven or eight years mi stap commander mi lukim olsem long Christmas ol soldia ino save spendim taim wantaim family, so mi sensim na nau Christmas lunch blong mipla, mipla servim well before — pastaim long Christmas na long Christmas stret ol bai stap wantaim mama na ol pikinini. So planti liklik quality taim mi bringim igat effect as of last year na this year na i nau soim gutpla relationship long ol family long barracks. Long nau yet mi laik tok Merry Christmas na Happy New Year long olgeta officers na servicemen throughout the country Papua New Guinea, sompla oli stap long Australia oli course i stap. Enjoim Christmas enjoim wantem family ating em taim blong family, spendim sampla taim long tingim bik man tu na long New Year focus tasol long ol vision yumi setim blong 2030 na wok hat long displa. Ating em liklik message tasol tenkyu tru.
Song: Cherry Cherry Christmas by Neil Diamond
Pearson: Wanpla long ol stori mi harim long displa wik i pinis em long wanpla meri Australia husat wanpla femili blong wanpla smol ailan long Vanuatu i bin adoptim.
Bethany Keats i bin kamap long Wantok program blong mipala. Wei em i stori na sapos yu harim vois blong em, Bethany i laikim tru displa narapla femili blong em long Vanuatu. Long mi, em i soim spirit blong Krismas. Mi askim Bethany long salim greetings igo long nambatu ples blong em long Vanuatu.
Bethany Keats: Yea mi wantim salim message blong mi. First mi mas talim se congratulations long sista blong mi from mi harim se emi maritim boi blong em…
Pearson: Husat nem blong em?
Bethany: Lina and Wae watem tufala pikinini blong en Max and Tina, congratulations (giggles). Mi sore tumas be mi no save go long wedding blong yufala, be narataim bai mi kam bek agen. Merry Christmas long everyone long Atembari. Mi lavim yufala tumas be nau mi mas tap long Australia short taim be mi lukim yu bek agen soon.”
Song: O Little Town of Bethlehem by Out of Eden
Pearson: Long Krismas message blong em igo long pipal long provins blong em na pipal blong PNG, Western Provins Gavana Dr Bob Danaya, i tok, taim yumi kalap long New Year, maski long karim ol belhat, koros, na ol narapla samting nogut yumi bin wokim long 2009 igo long 2010.
Dr Bob Danaya: Pearson ating as yumi kam klostu long kona long Christmas nau mi laik wishim ol pipal long Western Province and Papua New Guinea gutpla merry Christmas na oli ken sindaun wantaim ol family na hamamas gut na at the same time bikpla point mi laik autim olsem wanem pasin nogut yumi bin wokim long 2009 yumi noken karim igo long 2010. Lusim displa hevi long 2009 na yumi kamap long 2010 without excess baggage nogat hevi samting yumi karim igo long 2010. Yumi lusim olgeta samting long 2009 lusim long hap na putim gutpla shirt niupla shirt klinpla shirt na yumi go insait long 2010 na mekim sure pasin nogut yumi senisim. Discipline ol displa samting, self-discipline oli mas kisim gutpla self-discipline na go insait long 2010 because attitude blong yumi sapos yumi no senisim em bai bagarapim kantri, so mi laikim 2010 i mas kamap gutpla yia long yumi mas senisim attitude long mekim gutpla pasin i kamap. So long pasim display tok Pearson mi laik tok Merry Christmas long olgeta pipal long Western Province na Papua New Guinea, at the same time please senisim attitude i karim igo long 2010, tenkyu.
Pearson: Dr Bob Danaya, Gavana blong Western Provins long PNG. Na em i pinisim displa Krismas 2009 spesal em i bin kisim ples blong Tok Pisin current affairs tede nait. Mi Pearson Vetuna – Peace blong Krismas i stap antap long yu.
Song: The First Noel by Kenny Rogers
The End!


text:
Buk bilong
Nehemia
Tok i go pas
Pastaim buk bilong Nehemia i bin i stap olsem wanpela hap bilong buk bilong Esra. Olsem na dispela buk tu i skruim stori bilong ol samting i bin kamap long buk 2 Stori. Buk bilong Nehemia i gat tripela hap bilong en.
1) King bilong Persia i makim Nehemia bilong bosim ol Juda, na Nehemia i go long Jerusalem na em i kirapim ol Juda long wokim gen banis bilong taun Jerusalem. Na em i helpim ol long stretim ol wok bilong lotu na sindaun bilong ol (sapta 1-7).
2) Esra i ritim ol lo bilong God na ol manmeri i autim sin bilong ol (sapta 8 na 9).
3) Ol arapela stori bilong ol samting Nehemia i bin mekim long taim em i bosim Jerusalem (sapta 10-13).
Planti hap bilong dispela buk i stori long pasin bilong Nehemia yet. Em i man bilong aninit long Bikpela na bilong prea oltaim long em.
Nehemia i wokim gen banis bilong Jerusalem
Sapta 1
(Sapta 1-7)
Nehemia i bel hevi long Jerusalem i bagarap pinis
1 Dispela stori Nehemia, pikinini man bilong Hakalia, i raitim.
Long namba 20 yia bilong Artaserksis i stap king na long mun Kislev,*
mi Nehemia, mi stap long Susa, namba wan taun bilong gavman. 2
Long dispela taim Hanani, wanpela brata bilong mi, wantaim wanpela lain man, ol i lusim Juda na i kam kamap long taun Susa. Mi bungim ol na mi askim ol olsem, “Mi laik save long ol lain Juda i bin lusim Babilon, dispela ples bilong kalabus, na i go bek pinis long Jerusalem. Ol i stap gut, o nogat? Na taun Jerusalem tu i stap gut, o nogat?” 3
Orait ol i bekim tok olsem, “Nogat. Ol dispela lain manmeri i gat bikpela hevi. Na ol lain haiden i stap klostu long Jerusalem, ol i wok long rabisim ol. Na banis bilong Jerusalem i bagarap i stap olsem yet. Na ol dua bilong banis bipo paia i kukim, ol tu i stap olsem tasol, na ol Jerusalem i no bin ting long wokim gen.”
4
Mi harim dispela tok, orait mi sindaun na mi krai planti. Na mi bel hevi i stap na long sampela de mi tambu long kaikai na mi beten long God. 5
Mi beten olsem, “God, Bikpela, yu strongpela bos bilong heven, na mipela Israel i save aninit long yu. Yu bin mekim wanpela kontrak wantaim mipela, na sapos mipela i laikim yu tru na bihainim gut tok bilong yu, orait yu no save lusim dispela kontrak na yu save laikim mipela tumas. 6
Bikpela, long san na long nait mi save askim yu long helpim ol Israel, dispela ol wokman na wokmeri bilong yu. Olsem na mi laik bai yu putim gut yau long dispela prea bilong mi. Mi tokaut tru olsem, mi wantaim ol tumbuna bilong mi, mipela i mekim sin pinis. Na i no mipela tasol. Nogat. Olgeta manmeri bilong Israel i bin mekim sin. 7
Mipela
i bin mekim pasin nogut long ai bilong yu na mipela i no bin bihainim tok bilong yu. Bipo yu bin givim mipela ol lo bilong yu long han bilong wokman bilong yu, Moses, tasol mipela i no bin bihainim ol dispela lo. 8
Tasol
yu no ken lusim tingting long dispela tok yu bin givim long Moses olsem, ‘Sapos yupela manmeri bilong Israel i givim baksait long mi, orait bai mi rausim yupela na bai yupela i go i stap nabaut long ol arapela kantri. 9
Tasol
sapos yupela i tanim bel long taim yupela i stap long ol dispela kantri, na yupela i kam bek long mi na bihainim tok bilong mi, orait bai mi bringim yupela i kam bek long dispela wanpela ples mi bin makim bilong yupela i lotuim mi long en. Maski sapos yupela i stap long olgeta kantri i stap longwe tru, mi bai kisim yupela long ol dispela kantri na bringim yupela i kam.’ Bikpela, mipela i kam bek pinis long yu, olsem na mi askim yu long bihainim dispela promis na helpim mipela nau.
10 “Bikpela, mipela Israel i olsem wokman na wokmeri bilong yu. Na mipela i manmeri bilong yu yet. Long bikpela strong bilong yu, yu bin kisim bek mipela long han bilong ol birua, na mipela i no lus. 11 Olsem na mipela olgeta Israel i save amamas long yu na litimapim nem bilong yu. Na nau mi laik bai yu harim prea bilong olgeta Israel. Na tu mi laik bai yu harim dispela prea nau mi mekim. Na taim mi go lukim king, orait yu ken mekim king i sori long mi na em i ken helpim mi.” Mi mekim dispela prea long taim mi stap wokman bilong king. Wok bilong mi em bilong lukautim wain bilong king na bilong bringim i kam bai king i ken dring.


text:
Ol King
bilong Israel na Juda
Buk 1
Tok i go pas
Dispela buk i stori long ol samting i kamap bihain long ol samting buk 2 Samuel i stori long en. Em i stori long las hap bilong laip bilong King Devit. Em i stori long laip na wok bilong King Solomon na long ol arapela king i kamap bihain long taim ol lain Israel i bruk na i kamap tupela kantri. I gat ol stori bilong sampela profet tu. Ol i bin wok long autim tok bilong God na soim gutpela rot bilong ol king na ol manmeri i mas bihainim. Wanpela bilong ol dispela profet, em Elaija.
Dispela buk i olsem 1 na 2 Samuel. Em i no stori nating. Taim em i stori long ol samting ol king i bin mekim, em i skelim pasin bilong ol tu. Ol king i bin aninit long Bikpela, ol i gat gutpela nem, na long taim ol i stap king, ol lain Israel i bin i stap gut aninit long ol. Tasol ol king i bin bikhet na sakim tok bilong God, ol i kisim nem nogut. Na taim ol i stap king, ol lain Israel i bin bagarap. Bikpela rong planti king i bin mekim, em pasin bilong i go long ol ples lotu antap long ol maunten nabaut na lotu long ol giaman god. Dispela pasin i givim bikpela bel hevi long God.
Solomon i stap king bilong ol Israel
Sapta 1
(Sapta 1-11)
King Devit i kamap lapun tru
1 Nau King Devit i kamap lapun pinis, na oltaim skin bilong en i kol. Na ol i kisim ol blanket na karamapim em, tasol ol blanket i no mekim skin bilong en i hat liklik. Nogat. 2 Olsem na ol ofisa bilong en i tokim em olsem, “King, mipela i ting long painim wanpela yangpela meri bilong i stap wantaim yu na lukautim yu. Em bai i slip wantaim yu na hatim skin bilong yu.” 3 Olsem na ol i go raun long olgeta hap bilong kantri Israel bilong painim wanpela naispela meri. Na ol i lukim Abisak bilong ples Sunem, na ol i kisim em i kam long king. 4 Abisak em i naispela meri tru. Na em i save lukautim gut king na helpim em, tasol king i no pilai wantaim em.
Adoniya i laik kamap king
5-6
Adoniya
em i pikinini man bilong Devit wantaim Hagit. Hagit i karim em bihain long taim mama bilong Apsalom i karim Apsalom. Adoniya i luk naispela tru. Long taim em i yangpela i kam inap nau, papa bilong en i no bin krosim em o stretim em. Orait nau em i tingting strong long kamap king. Olsem na em i kisim ol karis na ol hos na 50 man bilong ran i go paslain long karis bilong en long taim em i laik i go long wanpela hap. 7
Adoniya i go toktok long Joap, pikinini bilong Seruia, na long pris Abiatar, na tupela i wanbel wantaim em. 8
Tasol pris Sadok na Benaia, pikinini bilong Jehoiada, na profet Natan na Simei na Rei na ol soldia bilong was long king, ol i no wanbel wantaim Adoniya.
9 Wanpela de Adoniya i laik mekim ofa na em i go long ples ol i kolim Ston bilong Snek, klostu long liklik wara Enrogel. Em i kilim ol sipsip na ol bulmakau man na ol patpela pikinini bulmakau na ofaim ol long God. Long taim em i laik mekim ofa, em i salim tok long olgeta arapela pikinini bilong king na long olgeta man bilong Juda i stap ofisa bilong king, na em i askim ol long kam long bikpela kaikai bilong ofa. 10 Tasol em i no salim tok long profet Natan na Benaia na long ol soldia bilong was long king na long brata bilong en, Solomon.
Solomon i kamap king
11
Orait
na profet Natan i go long Batseba, mama bilong Solomon, na tokim em olsem, “Adoniya, pikinini bilong Hagit, i mekim em yet i kamap king, na King Devit i no save long dispela samting. Yu bin harim dispela tok pinis, o nogat? 12
Sapos yu no laik long ol i kilim yu wantaim pikinini bilong yu, Solomon, orait yu mas bihainim dispela tok bilong mi. 13
Yu mas i go kwiktaim long King Devit na tokim em olsem, ‘King, bipo yu bin mekim strongpela promis long mi olsem pikinini bilong mi, Solomon, bai i kisim ples bilong yu na kamap king. Tasol olsem wanem na nau Adoniya i kamap king?’ 14
Orait Batseba, taim yu toktok yet wantaim King Devit, bai mi kam insait na strongim tok bilong yu.”
15 Orait Batseba i go lukim king long rum slip bilong en. King i lapun tru na Abisak, dispela meri bilong ples Sunem, i wok long lukautim em. 16 Na Batseba i daunim het klostu long king na king i askim em olsem, “Yu laikim wanem samting?”
17 Orait Batseba i tokim em, “King bilong mi, bipo yu bin mekim wanpela strongpela promis long mi, long nem bilong God, Bikpela bilong yumi. Yu bin promis bai pikinini bilong mi, Solomon, i senisim yu na i kamap king na sindaun long sia king bilong yu. 18 Tasol nau Adoniya i kamap king pinis na yu no save long dispela samting. 19 Na em i bin kilim planti bulmakau man na planti patpela pikinini bulmakau na planti sipsip, na mekim ofa. Na em i bin salim tok long olgeta pikinini bilong yu na long pris Abiatar na long Joap, namba wan ofisa bilong ami, na ol i go long dispela kaikai em i mekim. Tasol em i no bin askim Solomon long go wantaim ol. 20 King bilong mi, harim. Olgeta manmeri bilong Israel i wet long yu yet i mas tokim ol long husat tru bai i senisim yu na kamap king. 21 Sapos yu no tokim ol nau, orait taim yu dai pinis bai ol manmeri i lukim mi wantaim pikinini bilong mi, Solomon, i olsem man na meri nogut, na bai ol i kilim mitupela i dai.”
22 Batseba i toktok yet na profet Natan i kam kamap long haus king. 23 Orait na ol wokboi bilong king i tokim king olsem, “Profet Natan i kam na i laik lukim yu.” King i orait na Natan i kam insait na brukim skru na daunim het i go daun long graun klostu long king. 24 Na Natan i tokim Devit olsem, “King bilong mi, ating yu bin tok bai Adoniya i kisim ples bilong yu na i kamap king na i sindaun long sia king bilong yu, a? 25 Long wanem, nau long dispela de tasol Adoniya i go pinis long wanpela hap na i kilim planti bulmakau na sipsip na ol patpela pikinini bulmakau na em i mekim ofa long God. Na em i askim ol pikinini man bilong yu, na ol ofisa bilong ami, na pris Abiatar long i go kaikai wantaim em. Na nau ol i wok long kaikai na dring na singaut amamas long Adoniya olsem, ‘Adoniya i ken i stap king longpela taim.’ 26 Tasol em i no salim tok long mi na pris Sadok na Benaia na long Solomon. 27 Na king, olsem wanem? Ating yu orait long dispela samting ol i mekim, a? Sapos olsem, orait bilong wanem yu no bin toksave long ol ofisa bilong yu long dispela man i mas senisim yu na i kamap king?”
28 Orait King Devit i tokim ol wokboi long singautim Batseba i kam bek. Batseba i kam na i go sanap klostu long king. 29 Na king i tokim em olsem, “Bikpela i stap oltaim, em i bin helpim mi na i kisim bek mi long olgeta kain hevi. 30 Na long nem bilong em mi tok tru long yu, nau long dispela de tasol bai mi inapim dispela promis bipo mi bin mekim long yu long nem bilong God, Bikpela bilong Israel. Mi bin promis olsem, Solomon, pikinini man bilong yu, bai i kisim ples bilong mi na i sindaun long sia king bilong mi.” 31 Batseba i harim dispela tok, na em i brukim skru na daunim het na i tokim Devit olsem, “King, yu bikman bilong mi, na mi laik bai yu ken i stap gut oltaim.”
32 Na King Devit i tokim ol wokboi olsem, “Yupela go singautim Benaia na pris Sadok na profet Natan na tokim ol long kam lukim mi.” Taim tripela i kam pinis, 33 orait king i tokim ol olsem, “Yupela i mas tokim Solomon long sindaun long donki bilong mi na yupela wantaim ol soldia i save was long mi, yupela i mas kisim em i go long wara Gihon. 34 Na long dispela hap, pris Sadok na profet Natan i mas kapsaitim wel long het bilong Solomon, bilong makim em i kamap king bilong Israel. Yupela i mekim dispela pinis, orait yupela i mas winim biugel na singaut olsem, ‘Solomon i ken i stap king longpela taim.’ 35 Na yupela i mas bihainim em i kam bek na bai em i sindaun long sia king bilong mi. Na em bai i senisim mi na kamap king, long wanem, mi makim em long kamap king bilong Israel na Juda.”
36 Na Benaia i bekim tok long king olsem, “Gutpela, mipela i laik bai God, Bikpela bilong yumi, i ken mekim dispela olgeta samting i kamap olsem yu tok. 37 Na Bikpela i ken i stap wantaim Solomon na helpim em, olsem em i bin mekim long yu. Na tu, God i ken mekim Solomon i kamap gutpela strongpela king na i gat biknem i winim biknem bilong yu yet.”
38 Olsem na Sadok na Natan na Benaia wantaim ol soldia i save was long king, em ol Keret na Pelet, ol i tokim Solomon na em i sindaun long donki bilong King Devit na ol i bringim em i go long wara Gihon. 39 Sadok i bin i go long haus sel bilong Bikpela na kisim dispela kom bilong sipsip ol i bin pulimapim wel bilong oliv long en. Na taim ol i go kamap long Gihon, em i kisim dispela kom na kapsaitim sampela wel long het bilong Solomon, bilong makim em i kamap king. Na ol i winim biugel na olgeta manmeri i singaut olsem, “Solomon i ken i stap king longpela taim.” 40 Olgeta manmeri i bihainim Solomon i go bek long Jerusalem na ol i amamas moa yet na singaut na winim mambu. Singaut bilong ol i strong moa yet, inap long mekim graun i guria.
Adoniya i pret long King Solomon
41 Adoniya wantaim ol lain bilong en i kaikai pinis na ol i harim dispela bikpela singaut i kamap. Na Joap i harim krai bilong biugel na em i tok olsem, “Wanem dispela bikpela nois i kamap long Jerusalem?” 42 Taim Joap i toktok yet, Jonatan, pikinini bilong pris Abiatar, i kam kamap long ol. Na Adoniya i tokim em olsem, “Yu kam. Yu gutpela man, na ating yu bringim gutpela nius long mipela.”
43 Tasol Jonatan i bekim tok bilong Adoniya olsem, “Sori, mi no gat gutpela nius. Long wanem, bikman bilong yumi, King Devit, i mekim Solomon i kamap king. 44 Devit i bin salim pris Sadok wantaim profet Natan na Benaia na ol soldia bilong was long king, na ol i bin i go wantaim Solomon. Na taim ol i go, Solomon i sindaun long donki bilong King Devit yet. 45 Na ol i go long wara Gihon, na Sadok wantaim Natan i kapsaitim wel long het bilong Solomon na makim em i kamap king. Na ol i singaut amamas na kam bek long Jerusalem na nau ol manmeri bilong Jerusalem tu i wok long singaut na mekim bikpela nois. Em dispela nois tasol nau yupela i harim. 46 Na nau Solomon i sindaun long sia king. 47 Na tu ol ofisa bilong king i bin i go lukim King Devit na amamas long em. Ol i bin tok olsem, ‘God i ken mekim Solomon i kamap gutpela strongpela king na em i ken mekim biknem bilong Solomon i winim biknem bilong yu yet.’ Orait na King Devit i stap long bet bilong em na i daunim het bilong givim biknem long God. 48 Na em i tok olsem, ‘Yumi litimapim nem bilong God, Bikpela bilong yumi Israel, long wanem, nau em i bin larim wanpela pikinini bilong mi i senisim mi na i kamap king, na em i larim mi i lukim dispela samting em i mekim. Yumi amamas long God.’ ”
49
Ol man i sindaun kaikai wantaim Adoniya i harim dispela tok bilong Jonatan na ol i pret nogut tru. Olsem na ol i kirap na lusim Adoniya na ol i go nabaut. 50
Adoniya i pret long Solomon na em i ranawe i go long haus sel bilong Bikpela na i holimpas ol samting olsem kom bilong bulmakau i sanap long ol kona bilong alta.* 51
Na sampela man i go tokim King Solomon olsem, “Adoniya i pret long yu na i go long haus bilong Bikpela na i holim ol kona bilong alta, bilong em i ken i stap gut. Na em i tok pinis olsem, ‘Mi no ken lusim alta inap King Solomon i promis long nem bilong Bikpela long em i no ken kilim mi i dai.’ ”
52 Orait Solomon i bekim tok bilong ol olsem, “Mi no inap mekim nogut long em sapos em i bihainim gutpela pasin. Tasol sapos em i mekim pasin nogut, orait bai em i dai.” 53 Na King Solomon i salim ol man i go long alta na kisim Adoniya. Na ol i bringim em i kam long Solomon, na Adoniya i brukim skru klostu long king. Na King Solomon i tokim em olsem, “Yu ken i go long haus bilong yu.”


text:
Welkam long Esia Frantia Kapital
Esia Frantia Kapital Limitet (AFC) em i wanpela namba wan fand menesmen kampani we i save go pas long putim mani i go insait long ol bikpela frantia ikonomi bilong Esia. AFC save menesim Esia Frantia Fand na tu, AFC Vietnam Fand.
AFC Esia Frantia Fand i save inves long ol pablik ogenaisesen long ol Esia frantia kantri we i save lukim bikpela spending i kam bikos long ol gutpela demograpik muvmen, ol inkam i gro, na hai GDP. Dispela fand i save invest long ol kampani husat i save karim aut ol bisnis wok bilong ol long ol kantri olsem Bangladesh, Bhutan, Kambodia, Irak, Laos, Maldives, Mongolia, Myanmar, Nepal, Pakistan, Papua Niugini, Sri Lanka na Vietnam. AFC Esia Frantia Fand em i stap long wanpela posisen we go het wantaim ol ikonomi wok insait long ol dispela kantri, na tu, kisim bikpela inkam wantaim kain kain sans long strongim ikonomi. Thomas Hugger em founda na CEO bilong AFC na em i save dairektim AFC Esia Frantia Fand. Em i save inves long ol frantia maket long Esia na Afrika inap long 20-pela yia.
Long namba 11 de bilong mun Disemba, AFC i bin lonsim AFC Vietnam Fand aninit long lukaut o daireksen bilong ol eksekyutiv lida Thomas Hugger na Andreas Vogelsanger. Ol dispela lain i gat planti ekspiriens long sait bilong menesim ol invesmen long ol frantia maket long Esia na tu long wol. AFC Vietnam Fand i lukluk moa long ol kampani long Vietnam. Ol liklik na namel sais kampani. Sif Invesmen Opisa bilong dispela fand em Andreas Karall.
Long kisim moa infomesen long ol dispela fand, menesmen tim na rot bilong mekim invesmen kontektim mipela long This email address is being protected from spambots. You need JavaScript enabled to view it..
AFC Esia Frantia Kapital
Net fand pefomans - Class A USD
Esia Frantia Kapital fand menesmen kampani ikamapim lon kayman islands na kamapim ol fands blong invesmen. Ol fands bilong Esia Frantia Kapital ol imakim long moni mak bilong kayman islands. Igat tupela fand ol kamapim, wanapela em AFC Esia Frantia Fand em bilong ol US investa tasol na narapela em Esia Frontier Fand (non - US) em bilong ol investa long narapela hap.
Ol fands bilong AFC save op igo inap long namba 30 de long wan wan mun tasol em save pas long namba 5 wok de bipo long pinis lon wan wan mun. Igat tupela kind sia na yu ikan baim lon moni mak bilong US, CHF and EUR
Long kisim moa infomesen long ol dispela fand, menesmen tim na rot bilong mekim invesmen kontektim mipela long This email address is being protected from spambots. You need JavaScript enabled to view it..
AFC Vietnam Fand
Net NAV indexed win moni USD
Esia Frantia Kapital (Vietnam) limitet em wanpela Kayman ailan invesmen menesa long "AFC Vietnam Fand". Nambawan wok bilong dispela fand em long makim makap bikpela win moni bilong ol investa taim fand menesa invesim moni long ol gudpela size kampani wei i save makim plenti win moni
Thomas Hugger, Andreas Karall na Andreas Vogelsanger i save wok bungtaim long menesim AFC Vietnam Fand. Dispela menesnem tim igat klostu long 75 yia expirience long invesmen na bikpela save na expirience long wok insait long Esia long ol senia posisen insait long Kambodia,Hong Kong, Singapore, Sri Lanka na Thailand
Long kisim moa infomesen long ol dispela fand, menesmen tim na rot bilong mekim invesmen kontektim mipela long This email address is being protected from spambots. You need JavaScript enabled to view it..
Kontektim AFC
Registered Opis:
Esia Frantia Kapital Limitet
c/o Ogier Fiduciary Services (Cayman) Ltd.
89 Nexus Way
Camana Bay
Grand Cayman KY1-9007
Cayman Islands
Mama Opis:
Asia Frontier Investments Ltd.
1208, 12th Floor, Loon Kee Building
267-275 Des Voeux Road Central
Hong Kong
Tel: +852 3904 1015
Fax: +852 3904 1017
Email: This email address is being protected from spambots. You need JavaScript enabled to view it.
Sheung Wan Station, Exit B (Island Line)
Esia Frantia Invesmen Limitet igat lisens long Hong Kong Securities and Futures Kommission "SFC" long Type 4 (Advising on Securities) na long Type 9 (Asset Menesmen)


text:
Namba wan
Pas Jon i raitim
Tok i go pas
Dispela pas i gat tupela as tingting. Em i laik helpim ol Kristen long i stap wanbel wantaim God Papa na wantaim Pikinini bilong en, Jisas Krais. Na em i laik bai ol i no ken larim ol lain bilong tudak i giamanim ol na pulim ol long lusim God.
Ol dispela “lain bilong tudak” i save tok olsem, ol samting i stap hia long graun, em i no gutpela tumas. Na Jisas em i Pikinini bilong God, olsem na em i no inap kamap man tru na pas wantaim ol samting bilong graun olsem yumi manmeri i save mekim. Ol i tok, man i laik i stap gut wantaim God, em i no ken tingting long ol samting bilong graun. Stretpela pasin na pasin bilong laikim ol arapela, em tu ol samting bilong graun. Olsem na maski wari long bihainim ol dispela kain pasin.
Jon i laik bai ol Kristen i no ken putim yau long dispela kain tok. Em i tok, Jisas em i bin kamap man tru, na ol manmeri i bilip long Jisas, ol i mas laikim tru God na ol i mas laikim tru ol arapela manmeri.
Yumi mas wokabaut long lait
na yumi no ken larim ol lain bilong tudak i giamanim yumi
Sapta 1
(Sapta 1.1—3.10)
Tok i gat laip i bin kamap ples klia
1
Mipela
i save autim tok bilong Tok i gat laip. Dispela Tok i bin i stap bipo tru, na mipela i harim, na mipela i lukim long ai. Mipela i bin lukluk long en na putim han long en. 2
Dispela
laip em i bin kamap ples klia, na mipela i bin lukim, na mipela i save autim tok long en. Na mipela i tokaut long yupela long dispela laip i stap gut oltaim oltaim. Bipo em i stap wantaim Papa, na em i kamap ples klia na mipela i lukim. 3
Mipela
i lukim na harim pinis, na mipela i save tokaut long yupela tu, bai yupela inap long i stap wanbel wantaim mipela. Na yumi stap wanbel wantaim Papa, na wantaim Pikinini bilong en Jisas Krais. 4
Na
mipela i raitim dispela tok, bai amamas bilong yumi i ken pulap tru.
Yumi mas wokabaut long lait
5
Mipela
i harim Jisas Krais i autim tok, na mipela i autim long yupela. Dispela tok i olsem, God em i lait, na i no gat liklik hap tudak i stap long em. 6
Sapos
yumi tok, “Mi wanbel wantaim em,” tasol yumi wokabaut long tudak, orait dispela tok bilong yumi em i tok giaman, na yumi no wokabaut long pasin i tru. 7
Tasol
sapos yumi wokabaut long lait, long wankain pasin olsem em i stap long lait, orait yumi stap wanbel wantaim ol arapela manmeri bilong God. Na blut bilong Jisas, Pikinini Bilong God, em i save rausim olgeta sin bilong yumi na yumi kamap klin.
8
Sapos
yumi tok, “Mi no gat sin,” orait yumi giamanim bel bilong yumi yet, na tok tru i no i stap long bel bilong yumi. 9
Tasol
sapos yumi autim sin bilong yumi, orait God bai i mekim olsem em i bin tok. Em bai i mekim stretpela pasin na lusim sin bilong yumi. Na em bai i rausim olgeta pasin nogut i stap long yumi na mekim yumi i kamap klin. 10
Sapos
yumi tok, “Mi no bin mekim sin,” orait long dispela tok yumi kolim God em i man bilong giaman.*
Olsem na tok bilong God i no i stap long bel bilong yumi.


text:
Welkam Mipela i husat Askim Toktok wantaim mipela Narapela ples English
Papua New Guinea i winim olgeta kantri long namba bilong ol tok ples i stap insait long wanpela kantri. I gat moa long 800 tokples i stap insait long dispela kantri. Long dispela sait, yu ken kisim na ritim 259 Buk Baibel long 234 tokples. Yu ken kisim ol Buk Baibel i stap long dispela sait na ritim long komputa bilong yu. Na yu ken givim long ol narapela manmeri, tu. Luksave long lo bilong dispela sait.
PNG Bible Translation Association (BTA) i bin wokim dispela sait. BTA em i wanpela nesenel oganaisesen long Papua New Guinea. Mipela i wok long tanim tok bilong Buk Baibel i go long ol tok ples bilong Niugini. Yu ken ritim moa long wok bilong mipela long BTA web sait. Mipela i gat bilip olsem yu bai hamamas long lukim PNG.Bible na TokPlesBaibel.org. God i ken blesim yu.


text:
Saikolosi
Saikolosi i save ol i lukluk long tingting bilong manmeri. Planti narapela kain long stadi lukluk tingting, olsem wanem pilosopi, theolosi, sosiolosi na moa. Tasol saikolosi i lukluk wantaim scientific method.
Saikolosi i kamap long tupela narapela stadi: pilosopi na save long laip. Bihain long manmeri i bin save samting inap long kru bilong het, neuron na pisiolosi bilong ol, manmeri i kamap inap stadim tingting wantaim saiens. Bipo, ol man bilong pilosopi i bin kamap long sampela theories tasol nogat saiens long em.
Skul long saikolosi[senisim | edit source]
- Saikoanalisis (long ol pawa long tingting na effects long ol)
- Functionalisim (hau sampela samting long mind halivim manmeri)
- Behaviourisim (tingting we manmeri mas lukluk observable behaviors tasol)
- Biosaikilosi (hau pisiolosi long bodi influensim manmeri)
- Sosial saikolosi (hau manmeri igat sindaun long sosaiti wantaim narapela manmeri)


text:
Welkam tasol long kalap wantaim PNG AIR, sapos yu go long bisnis o wok, raun go long ol poro na femili bilong yu, mipela save olsem em bikpela samting long yumi long PNG long go kam long ol narapela provins. PNG AIR em balus kampani bilong stap go hau mas moa krismas yet, na mipela hamamas tru long karim ol lain bilong mipela go kam long ol kainkain liklik kona bilong PNG.
Mipela nau gat ol niupela ATR 72-600 balus, we bai iken go long ol taun na liklik asples tu. Dispela bai opim rot bilong ol liklik bisnis, ol sikman long go long bikpela haus sik na halivim long strongim sidaun bilong ol femili na kantri tu.
So wanem hap yu kalap long go long en, mipela bai holim strong tok promis bilong mipela long lukautim yu gut tru.


text:
Engineer seksen bilong PNG Air long Jacksons Ples Balus long Pot Mosbi i gat 130pla woklain husat i karamapim 6pla kantri we klostu long olgeta engeering na maintenance wok save kamap. Ol engine overhaul na ol bikpla avionics repair tasol mipela save givim kontrakt long ol speselist overseas lain long wokim.
Long Mosbi yet PNG Air gat maintenans wokples long lusim ol balus bilong ol stretim ken, teknikol library, climate controlled parts inventory na speselist wokshop bilong stretim ol wil na berek, turbine fuel injection nozzles, upholstery na propeller assembly.
Engineer seksen bilong mipela gat Certificate of Approval bilong PNGCAA na CASA long Australia na tu ol save sekim wok bilong mipela planti taim insait long wanwan krismas long lukim mipela olgeta taim stap insait long ol lo bilong ol. Insait long PNG, engineer seksen bilong mipela tasol i gat tok orait long wokim maintenans wok long ol balus we ol i regista long Australia yet, na tu mipela sukuruim ol wanwan kantri arasait long Australia long gat dispela tok orait.


text:
Toksave: I gat tiket prais bilong sukuruim long seim dei go long ol narapela ples. Ol kam aninit long ol lo bilong baim tiket tasol yu no nap silip long wanpela hap namel long kisim ol konekson ron bilong balus.
CORPORATE ADVANTAGE (Q)
Em i orait na yu no inap baim ken long senisim nem bilong pasindia, ron bilong balus na dei long tiket, taim long mekim dispela bai go inap long 1pla aua bifo long balus kirap. Sapos prais bilong niupela buking i antap moa long prais bilong pastaim tiket, yu mas baim hap moni long stretim taim yu senisim buking. Em i orait tu long senisim balus ron i go long narapela ples olgeta tasol, bai yu baim PNGK110 na sapos prais bilong niupela buking i moa long pastaim buking, yu mas baim dispela hap moni tu. Sapos prais bilong niupela tiket i liklik moa long pastaim tiket, mipela bai rausim hap tiket moni bilong niupela buking na givim yu o yu nap putim i go long dispela PNGK110 sas bilong senisim tiket, em yu yet bai tok. Long kisim bek olgeta moni bilong yu, yu ken kisim insait long 2pla wik bihain long taim bilong dispela ron bilong balus, tasol bai yu baim yet PNGK110 sas. Dispela fee PNGK110 em bilong wanwan pasindia long baim. Narapela wei tu, yu ken lusim dispela hap moni olsem kredit bilong yu stretim narapela tiket long bihain taim, insait long 1pla krismas stat long taim yu kisim pastaim tiket. Long dispela bai yu gat 1pla dei long baim tiket. Na sapos yu no go kamap long sikelim cargo o yu no kalap long balus ( ol kolim NO SHOW) yu bai baim PNGK165.00 bilong wanwan pasindia taim yu wokim niupela buking o mipela bai rausim long kredit bilong yu, sapos yu gat wantaim mipela. Bihain long (NO SHOW) we yu no kalap long balus, yu mas wokim niupela buking bilong yu insait long 2pla wik. Sapos nogat, u ba lusim olgeta moni yu usim lo baim tiket. Bilong ol pikinini we krismas bilong ol namel long 2pla na 11pla krismas, yu baim 75% bilong prais bilong ol bikpela manmeri. Ol liklik pikinini ananit long 2pla krismas bai kalap nating long balus sapos yu tupela sidaun wantaim, tasol sapos ol sidaun long sia bilong ol yet, bai yu baim 75% long normol prais.
FLEXI FARE/ THRIFTY FARE (L/T)
Em orait long senisim dei na ron bilong balus long tiket inap long 1pla aua bifo long balus i kirap. Prais bilong niupela tiket mas wankain o moa long pastaim tiket. Bilong mekim dispela senis yu mas baim PNGK110.00 bilong wanwan pasindia bilong wanwan hap balus ron long buking, sapos i no wan wei tiket. Sapos niupela na pastaim tiket ino wankain prais, em bai yu baim ken hap moni, taim yu senisim tiket. Em bai narapela PNGK110.00 yu bai baim sapos yu senisim nem bilong pasindia long ol wanwan tiket, tasol yu no inap senisim long go long narapela ples. Yu no inap kisim bek moni yu baim pastaim tiket wantaim, tasol mipla ken holim olsem kredit na yu nap usim long stretim narapela tiket long bihain taim,insait long 1pla krismas stat long taim yu bin baim pastaim tiket. Long dispela bai yu gat 1pla dei long baim tiket. Na sapos yu no go kamap long sikelim cargo o yu no kalap long balus ( ol kolim NO SHOW) yu bai baim PNGK165.00 bilong wanwan pasindia taim yu wokim niupela buking o mipela bai rausim long kredit bilong yu, sapos yu gat wantaim mipela. Bihain long (NO SHOW) we yu no kalap long balus, yu mas wokim niupela buking bilong yu insait long 2pla wik. Sapos nogat, u ba lusim olgeta moni yu usim lo baim tiket. Bilong ol pikinini we krismas bilong ol namel long 2pla na 11pla krismas, yu bai baim 75% bilong prais ol bikpela manmeri. Ol pikinini ananit long 2pla krismas bai kalap nating long balus sapos yu sidaun wantaim ol, tasol sapos ol sidaun long sia bilong ol yet, bai yu baim tu 75% bilong prais bilong ol bikpela tu.
VALUE FARE (V/B)
Em orait long senisim dei na ron bilong balus long tiket enitaim, inap long 1pla dei bifo long balus i kirap. Prais blong niupla tiket mas wankain o moa long fest tiket. Bilong mekim dispela senis yu mas baim PNGK110.00 bilong wanwan pasindia bilong wanwan hap bilong go long en long buking sapos i no wan wei tiket. Sapos niupela na pastaim tiket ino wankain prais, em bai yu baim tu, taim yu senisim tiket. Em bai narapela PNGK110.00 yu bai baim sapos yu senisim nem bilong pasindia long ol wanwan tiket, tasol yu no inap senisim long go long narapela ples. Yu no inap kisim bek moni yu baim pastaim tiket long en, tasol mipela nap holim olsem kredit bilong yu long stretim narapela tiket long bihain taim,insait long 1pla krismas stat long taim yu bin baim pastaim tiket. Long dispela bai yu gat 1pla dei long baim tiket. Na sapos yu no go kamap long sikelim cargo o yu no kalap long balus ( ol kolim NO SHOW) yu bai baim PNGK165.00 bilong wanwan pasindia taim yu wokim niupela buking o mipela bai rausim long kredit bilong yu sapos yu gat wantaim mipela. Bihain long (NO SHOW) we yu no kalap long balus, yu mas wokim niupela buking bilong yu insait long 2pla wik. Bilong ol pikinini we krismas bilong ol i namel long 2pla na 11pla krismas, yu baim 75% bilong prais bilong ol bikpela manmeri . Ol liklik pikinini ananit long 2pla krismas bai kalap nating long balus sapos yu sidaun wantaim ol, tasol sapos ol sidaun long sia bilong ol yet bai yu baim 75% bilong ol bikpela manmeri .
WILD FARE (W)
Em orait long senisim dei na ron bilong balus long tiket enitaim, inap long 2pla dei bifo long balus i kirap. Prais bilong niupela tiket mas bikpela moa long pastaim tiket bikos dispela em ol i kolim upgrade. Bilong mekim dispela senis yu mas baim PNGK110.00 bilong wanwan pasindia bilong wanwan hap bilong go long en long buking sapos i no wan wei tiket. Sapos niupela na pastaim tiket ino wankain prais, em bai yu baim hap moni ken, taim yu senisim tiket. Narapela samting long dispela kain tiket, yu no inap senisim ples long go long en o nem bilong pasindia. Moni yu baim pastaim tiket wantaim yu no inap kisim bek, tasol mipela ken holim olsem kredit bilong yu long stretim narapela tiket long bihain taim,insait long 1pla krismas stat long taim yu bin baim pastaim tiket. Long dispela bai yu gat 1pla dei long baim tiket. Na sapos yu no go kamap long sikelim cargo o yu no kalap long balus (ol kolim NO SHOW) yu bai lusim olgeta tiket moni bilong yu. Bilong ol pikinini we krismas bilong ol namel long 2pla na 11pla krismas, yu bai aim 75% bilong prais bilong ol bikpela manmeri . Ol liklik pikinini ananit long 2pla krismas bai kalap nating long balus, sapos yu sidaun wantaim ol, tasol sapos ol sidaun long sia bilong ol yet, bai yu baim 75% bilong prais bilong ol bikpela manmeri.
MAK BILONG OL PASINDIA
Long ol wanwan ron bilong balus, Mipela yet bai skelim hau mas pasindia long ol wanwan kain tiket bai nap kalap. Tingim dispela ol kainkain tiket kam wantaim liklik lo bilong ol na i no olgeta ron bilong ol balus bai gat spes.


text:
Pas Pol i raitim long
Ol Efesus
Tok i go pas
As tingting bilong dispela pas i olsem, God i laik bungim olgeta samting long Krais, em olgeta samting bilong heven na bilong graun, na bai Krais i stap het tru bilong olgeta samting (1.10). Na God i laik kirapim ol manmeri bilong em yet, bai ol i pas tru wantaim Krais na ol i stap wanbel.
Long namba wan hap bilong pas Pol i mekim planti tok long marimari bilong God i mekim olgeta manmeri i bilip long Krais i bung wantaim na i kamap wanpela lain manmeri. Long wok bilong Jisas, God i kisim bek ol manmeri, na em i givim Holi Spirit long ol olsem mak bilong em bai i mekim olgeta gutpela samting long ol olsem em i bin promis (1.14). Long namba 2 hap bilong pas Pol i tok olsem ol Kristen i pas wantaim Krais, olsem na ol i mas wanbel tru na bihainim ol pasin bilong God yet.
Long dispela pas Pol i save mekim ol tok piksa bilong soim ol manmeri klia olsem ol i pas wantaim Krais na ol i kamap wanpela lain manmeri. Em i tok olsem ol manmeri bilong God i olsem wanpela bodi na Krais i olsem het bilong dispela bodi (4.1-16). Na tu, ol manmeri bilong God i olsem wanpela haus na Krais em i namba wan pos bilong haus (2.19-22). Na ol manmeri bilong God i olsem wanpela meri na Krais i olsem man bilong dispela meri (5.22-32). Long dispela pas yumi save lukim gut tru ol gutpela samting God i laik mekim long ol manmeri bilong en.
Long Krais God i mekim yumi i kamap ol nupela manmeri
Sapta 1
(Sapta 1-3)
1
Mi
Pol, mi aposel bilong Krais Jisas. Long laik bilong em yet God i makim mi olsem aposel. Mi raitim dispela pas long yupela ol manmeri bilong God i stap long taun Efesus na i bihainim tru Krais Jisas. 2
God
Papa bilong yumi, wantaim Bikpela Jisas Krais, i ken marimari long yupela na mekim bel bilong yupela i stap isi.
Long Krais God i givim yumi olgeta gutpela samting bilong heven
3
Yumi
litimapim nem bilong God, em i God na Papa bilong Bikpela bilong yumi Jisas Krais. Long Krais em i bin givim yumi olgeta gutpela samting bilong heven, bilong helpim spirit bilong yumi. 4
Taim
God i no mekim graun i kamap yet, na em i makim yumi pinis long pas wantaim Krais, bai yumi ken i stap holi. Bai yumi ken i stap stretpela manmeri na i no gat asua long ai bilong en. 5
Bipo
yet em i laikim yumi tumas, na em i makim yumi bilong kamap pikinini bilong em yet long wok Jisas Krais bai i mekim bilong kisim bek yumi. Long laik bilong em yet God i mekim olsem. 6
Long
nem bilong dispela Pikinini em i laikim tumas, God i bin marimari moa yet long yumi. Olsem na yumi mas ting long dispela bikpela marimari bilong em na yumi mas litimapim nem bilong God.
7
Marimari
bilong God em i pulap tru. Krais i dai pinis bilong baim bek yumi, na long blut bilong en, God i lusim olgeta sin bilong yumi. 8
God i kapsaitim marimari bilong en moa yet long yumi, na em i givim olgeta kain save wantaim gutpela tingting long yumi. 9
Bipo
God i tingting pinis long dispela samting em i laik mekim long wok bilong Krais. Tasol dispela tingting bilong en i bin i stap hait, na nau em i soim yumi pinis dispela tingting bilong en. 10
Dispela
samting em i laik mekim em i olsem. Em i laik stiaim olgeta samting i go i go, na long dispela taim em i makim pinis, em bai i bungim olgeta samting long Krais, ol samting bilong heven na bilong graun tu. Na Krais i ken i stap het bilong olgeta samting.
11
God
i save bihainim laik na tingting bilong em yet na mekim olgeta samting i kamap, na long laik bilong em, bipo yet em i makim mipela Juda bilong pas wantaim Krais na kamap lain manmeri tru bilong God. 12
Mipela Juda, mipela ol namba wan lain i bin bilip long Krais na bihainim em, na God i makim mipela bilong tingting oltaim long bikpela lait na strong bilong em na litimapim nem bilong em.
13
Na
yupela ol manmeri bilong ol arapela lain, yupela tu i harim pinis tok tru, em dispela gutnius bilong God i kisim bek yupela. Na yupela i bilip pinis long Krais. Olsem na yupela i pas wantaim Krais, na God i bihainim promis em i bin mekim bipo na em i givim Holi Spirit long yupela, olsem mak bilong yupela i stap lain manmeri bilong em stret. 14
Yumi
kisim Holi Spirit pinis, olsem na yumi save, bihain yumi bai kisim tu olgeta arapela gutpela samting God i bin promis long givim long ol manmeri bilong en. Yumi wet long kisim ol dispela samting long taim God i kisim bek yumi na yumi stap fri tru wantaim em. Na yumi bai tingting long ol dispela strongpela wok em i bin mekim na yumi bai litimapim biknem bilong en.
Pol i prea long God i ken givim save long ol Efesus
15
Mi
harim tok long yupela i bilip tru long Bikpela Jisas, na yupela i save givim bel bilong yupela long olgeta manmeri bilong God. 16
Olsem
na taim mi mekim prea, oltaim mi save tingting long yupela na tenkyu long God. Na mi save prea 17
long
God bilong Bikpela bilong yumi Jisas Krais, em Papa i stap nambawan tru wantaim bikpela lait na strong bilong en, em i ken givim gutpela tingting long yupela na mekim yupela i save gut long as bilong tok bilong em, bai yupela i ken save gut long em yet. 18
Mi
laik bai em i givim lait long tingting bilong yupela, bai yupela i ken save gut long ol dispela samting em i singautim yupela bilong kisim, em ol samting yupela i wetim i stap. Olsem bai yupela i save long ol dispela gutpela gutpela samting God i bin makim bilong yumi ol manmeri bilong em. 19
Na
bai yupela i ken save olsem, dispela strong bilong God oltaim em i wok long helpim yumi ol manmeri i bilip long em, em i bikpela moa moa yet. Yumi no inap tru long skelim strong bilong en. Na dispela bikpela strong bilong God i save wok long yumi, 20
em
tasol bipo i bin wok long Krais. Krais i dai pinis, na long dispela bikpela strong bilong God, God i kirapim em na i bringim em i go sindaun long han sut bilong em long heven. 21
Olsem
na Krais i stap antap tru long olgeta kain strongpela spirit, na long olgeta hetman na long olgeta gavman, na long olgeta samting i gat strong. Em i stap antap long olgeta man i gat nem nau long dispela taim, na long taim bihain tu. 22
God
i bin putim olgeta samting i stap aninit long Krais, na i mekim em i stap het tru bilong olgeta samting, na long dispela pasin em i stap het bilong sios. 23
Sios
em i bodi bilong Krais. Krais em i stap insait long olgeta samting na i pulapim ol tru, na em i pulap olgeta long sios bilong en.


text:
The Tower of Babel
Pijin
- Long barava bifoa kam, olketa pipol long olketa ples long wol olketa garem wanfala langguis nomoa, an olketa gohed fo yusim sem toktok nomoa.
- Nao taem olketa muv go from saet long ist, olketa faendem wanfala flat ples long kantri long Sinaa. Nao olketa mekem taon blong olketa long disfala ples.
- Nao olketa tok olsem, “!Olketa! Yumi tekem samfala graon, an wakem olketa brik long hem, an hotem long faea fo mekem olketa strong.” Taem olketa duim olsem, olketa garem plande brik fo yusim olsem ston fo wakem haos, an olketa garem ta fo joenem olketa.
- Nao olketa tok olsem, “Hemi gud fo yumi wakem wanfala taon blong yumi wea bae hemi garem wanfala haos long hem wea i barava hae tumas go-go hemi kasem long skae. From diswan bae yumi garem biknem, an bae yumi no stap seleva olobaot long evri ples long wol, bat bae yumi save stap tugeta nomoa.” So olketa gohed fo wakem taon wetem haos ya nao.
- Nao Yawe hemi kamdaon fo lukim olketa waka ya blong olketa,
- an hemi tok olsem, “!Maewat! Olketa pipol ya i pipol blong wanfala ples nomoa, an olketa gohed fo yusim wanfala langguis tu. Disfala haos olketa jes wakem, hemi fas waka blong olketa nomoa ya. Bae no longtaem, olketa save mekem enisamting wea olketa laekem nomoa ya.
- Moabeta yumi godaon fo miksimap langguis blong olketa, mekem olketa no save fo heresave long toktok blong olketa narawan.”
- Nao Yawe hemi mekem olketa fo lusim ples ya, an mekem olketa fo go stap olobaot long evri ples long wol, an olketa no wakem taon ya moa.
- Nem blong taon ya nao Babilon, bikos long ples ya, Yawe hemi miksimap langguis blong olketa pipol long wol, an long ples ya, hemi ranemaot olketa pipol mekem olketa go stap olobaot long evri ples long wol.
Source: Pijin Bible. WBT – 2007 Edition. Bible Society of the South Pacific.
Contributed by Wolfgang Kuhl
Information about Pijin |
Numbers |
Tower of Babel
Tower of Babel in Pidgins and Creoles
Bislama,
Haitian Creole,
Hawaiian Pidgin,
Kupang,
Kriol,
Papiamentu,
Pijin,
Seychelles Creole,
Sranan Tongo,
Tetun Dili,
Tok Pisin,
Torres Strait Creole
Other Tower of Babel translations
By language |
By language family
If you like this site and find it useful, you can support it by making a donation, or by contributing in other ways. Omniglot is how I make my living.


text:
Pas Jems i raitim
Tok i go pas
Pas bilong Jems i gat planti gutpela tok Jems i bin raitim bilong skulim ol manmeri bilong God long bihainim ol gutpela pasin. Em i bin raitim planti tok piksa bilong helpim ol manmeri long kisim gutpela tingting na save na long tingim gut tok bilong em.
Jems i tok strong olsem, man i bilip long Jisas em bai i no inap i stap nating. Nogat. Em bai i mekim gutpela pasin long ol arapela, na dispela bai i soim olsem, em i save bilip strong.
Yumi mas sanap strong long ol traim na bai yumi stap gut wantaim God
Sapta 1
(Sapta 1.1-18)
1
Mi
Jems, mi wokman bilong God na Bikpela Jisas Krais. Mi raitim dispela pas i kam long yupela ol 12-pela lain bilong Israel, em yupela ol lain i bin lusim as ples bilong yupela na i go i stap long ol arapela hap bilong graun. Gude tru long yupela.
Ol traim i save strongim yumi
2
Ol
brata bilong mi, sapos ol kain kain traim i kamap long yupela, orait yupela i ken ting olsem, em i samting bilong amamas tasol. 3
Yupela
i save, samting i kamap na i traim bilip bilong yupela, em i save kamapim pasin bilong sanap strong na karim hevi. 4
Orait oltaim yupela i mas sanap strong na karim hevi, bai dispela pasin i ken kamap strong tru long yupela. Olsem na bai yupela i stap gut, na yupela bai i no sot long wanpela pasin bilong God. Nogat. Pasin bilong yupela bai i gutpela na i stret olgeta.
Man i sot long gutpela tingting, em i mas prea
5
Sapos
wanpela man namel long yupela em i sot long gutpela tingting, orait em i mas beten long God i givim tingting long em, na bai God i givim em. God i save givim planti samting long olgeta man, na em i no save tok kros long man i askim em. 6
Tasol
dispela man i mas bilip tru na i beten long God. Em i no ken lusim bilip liklik na i ting olsem, “Ating God bai i givim dispela long mi, o nogat?” Long wanem, man i gat tupela tingting, em i olsem solwara win i sakim na i kirap nabaut. 7
Kain man olsem i no ken ting Bikpela bai i givim wanpela samting long em. Nogat. 8
Tingting
bilong dispela man em i bruk nabaut, na long olgeta pasin em i mekim, em i no save bihainim wanpela rot tasol.
Jems i givim tok long ol rabisman na long ol man i gat planti samting
9
Sapos
wanpela Kristen brata em i rabisman, em i ken amamas, long wanem, long ai bilong God em i gat biknem. 10
Tasol
man i gat planti samting, em i ken amamas long taim God i daunim nem bilong en. Long wanem, ol man i save laikim tumas long hipim planti mani samting, ol bai i dai olsem ol plaua bilong gras. 11
Yumi save, taim san i kamap, em i save hat tumas na i mekim ol gras i drai olgeta. Ol plaua bilong gras i save pundaun, na naispela bilas bilong en i save pinis olgeta. Olsem tasol man i gat planti samting em bai i dai long taim em i stap yet long ol kain kain wok em i save mekim.
God i save mekim gut long yumi, na em i no pulim yumi long mekim sin
12
Man
i save sanap strong na i karim hevi long olgeta traim, em i ken amamas. Sapos em i winim pinis olgeta traim, orait God bai i givim em laip bilong i stap gut oltaim, olsem prais bilong en. God i tok pinis long givim dispela prais long olgeta man i save laikim em tru. 13
Sapos samting i kirapim bel bilong wanpela man na i pulim em long mekim sin, em i no ken tok, “God i pulim mi long mekim dispela pasin.” Nogat. Sin i no inap pulim God, na God i no save pulim man long mekim sin. 14
Tasol
bel bilong yumi olgeta wan wan i save kirap na pulim yumi. Dispela laik nogut bilong yumi yet i save grisim yumi na giamanim yumi, bilong kirapim yumi long mekim sin. 15
Orait
na dispela pasin bilong bel i kirap, em i olsem meri i kisim bel, na bihain em i save kamapim sin, olsem meri i karim pikinini. Na taim sin i kamap bikpela, em i save kamapim dai.
16
Ol brata tru bilong mi, nogut yupela i larim dispela pasin i giamanim yupela. 17
Olgeta
gutpela samting yumi save kisim na olgeta presen i gutpela tru, em olgeta i save kam long heven. Papa i bin mekim kamap olgeta lait bilong skai, em i save salim dispela ol samting i kam daun long yumi. Dispela Papa em i no save senisim nabaut pasin bilong en. Em i no olsem tewel bilong wanpela samting san i mekim i kamap, na em i go longpela na bihain em i go sotpela gen. Nogat. 18
Long
laik bilong em yet, em i kamap Papa bilong yumi. Em i kamapim yumi long tok tru bilong em, bilong yumi ken i stap olsem namba wan lain bilong olgeta manmeri na olgeta arapela samting em i bin wokim.
Sapos yumi bilip tru long God, yumi bai mekim ol gutpela pasin tu
(Sapta 1.19—5.6)
Yumi mas harim tok na bihainim tu
19
Ol brata tru bilong mi, yupela i mas save gut long dispela samting. Yupela olgeta i mas putim yau kwik long harim tok, tasol yupela i no ken hariap long mekim toktok, na yupela i no ken kros kwik. 20
Long
wanem, belhat bilong man em i no save kamapim stretpela pasin bilong God. 21
Olsem
na olgeta kain pasin doti na olgeta kain pasin nogut i save kamap planti tumas, em yupela i mas rausim. Na yupela i mas daunim yupela yet na kisim dispela tok God i bin planim long bel bilong yupela. Dispela tok em inap long kisim bek spirit bilong yupela.
22
Tasol
dispela tok yupela i kisim, em yupela i mas bihainim. Yupela i no ken harim nating tasol. Nogat. Sapos yupela i harim nating, orait yupela i giamanim yupela yet. 23
Sapos
wanpela man i harim nating tok bilong God, na em i no bihainim, em i olsem man i lukim pes bilong en long glas. 24
Em i lukim pes bilong em yet, tasol em i go na kwiktaim em i lusim tingting long em i gat wanem kain pes. 25
Tasol
dispela lo i save brukim strong bilong sin na mekim yumi i stap fri, em i stret olgeta. Na sapos wanpela man i glasim gut dispela lo na i bihainim tru tok bilong en, orait God bai i mekim olgeta wok bilong dispela man i kamap gutpela tru. Tasol em i no ken harim nating na lusim tingting hariap.
26
Sapos
wanpela man i ting olsem, “Mi gutpela Kristen na mi save lotu tru long God,” tasol em i no bosim gut maus bilong en, orait em i save giamanim em yet. Olsem na bilip bilong en na lotu bilong en em i samting nating tasol. 27
Pasin
bilong Kristen i stap stret olgeta na i no gat asua long ai bilong God Papa bilong yumi, em i olsem. Yumi mas tingting long ol pikinini, papamama bilong ol i dai pinis, na long ol meri, man bilong ol i dai pinis, na yumi mas helpim ol long karim ol hevi bilong ol. Narapela samting tu, yumi mas lukautim gut wokabaut bilong yumi yet, bai pasin bilong dispela graun i no ken mekim yumi i kamap doti long ai bilong God.


text:
Saut Koria
Saut Koria o Republik bilong Koria (Tok Koria: 대한민국) em i wanpela kantri long Esia. Long noten sait em i gat kantri Not Koria. Tokples bilong Saut Koria em i Tok Koria.
Kapital long Saut Koria em i Seoul. Saut Koria igat wanpela sipesol bikpela taun, sikispela bikpela taun na nainpela provins.
- wanpela sipesol bikpela taun: Seoul
- sikispela bikpela taun: Busan, Incheon, Daejeon, Daegu, Gwangju, Ulsan
- nainpela provins: Gyeonggi, Not Chungcheong, Saut Chungcheong, Not Jeolla, Saut Jeolla, Not Gyeongsang, Saut Gyeongsang, Gangwon, Jeju.


text:
Ti
Ti i samting ol i drink. Ol i kisim ti long Camellia sinensis planim.
Wok bilong ol kantri[senisim | edit source]
Long 2003, ol kantri bilong wol i bin mekim 3.21 millon ton long olgeta yia.[1] Long 2008, ol kantri bilong wol i bin mekim moa long 4.73 million ton bilong ti.[1] Saina, India, Kenya, Sri Lanka, na Teki i mekim bikpela tumas ti long wol.
Dispela lista soim hamas ti (long ton) ol kantri i mekim. Save i kamap bilong Food and Agriculture Organization (FAO) of the United Nations long Janueri 2010.[1]
Ol referens[senisim | edit source]
(Dispela pes Ti em i liklik tumas. Yu inap raitim moa sapos yu laik halivim Wikipedia. Hau?)


text:
Here would like to be able to present all materials in Tok Pisin – if you can help then please contact us.
Report Summary
As bilong ripot
Dispela em i ripot blong we maining bin bagarapim sindaun bilong ol lain blong Wara Watut long Morobe Provins, Papua Niugini. Olsem i gat wankian ripot i stap long planti ol arapela main displa bai stap olosem ripot tu blong maining industri blong Papua Niugini. Ol efeks blong main blong Watut i no bikpla wankaim olsem Porgera, Ok Tedi o Panguna main, tasol em i bikpela asua tu.. Em i asua bikos long ol bagarap em mekim ol ples lain, na tu mekim wankain asua olsem bipo em i soim klia piksa olsem senis i kamap isi isi tru long maining indastri.
As blong displa ripot i kam olsem wok Mineral Policy Institute, long 1995 i kamap long nau, long kainkain mein blong Papua Niuguinea. Ol lain blong Wara Watut i bin gat wari long asua i kamap long wara long taim displa main i stat, na askim helpim blong MPI klostu long pinis blong yia 2010. Behain long dispel, long stat blong yia 2012, Lutheran Sious blong Papua Niugini, wantaim Mission EineWelt blong Germany, bin givim tok orait long MPI long wokim displa painimaut.
We bilong wokim painimaut
We bilong wokim dispela wokpainimaut i bin isi. Oli bin sapos long kisim olgeta ripot i bin kamap pinis long Hidden Valley, na bungim wantain sampla toktok na komplein i kam long ol ples lain long wara. Tasol wankain olsem ol narapela hap long wol long maining indastri we ok kain infomesen i save stap hait, kamapani i bin haitim planti ripot long kominitis na stekholdas. Planti taim ol i rekwes long ol infomesen blong asua blong Hidden Valley mine na hau long manesim ol dispel asua i no go aut long pablik yet.
Tasol sampla ‘data’stap long ‘Environmental Impact Statement’ blong Morobe Mining Joint Venture, na oli wanwan ripot bilong environmen i kamap pinis olgeta yia long wanpela komiti. Na ol environmen ripot blong Depatmen long Environmen na Consevasen blong 2010 [ol SMEC Ripot] i bin helivim mipla kisim save long we bilong waitsan i kamp bikpla long Wara Watut. I no olgeta toksave stap op, tasol ol DEC ripot makim trabel i stap long konstrasen blong mine, operasen blong mine, na ripot blong environmin blong mine.
Olsem, dispela ripot kamap long glasim saiens long ol toksave i stap pablik, wantaim sampla intavu blong ol mamapapagraun, na sampela tingting blong MPI blong ol kastom blong industri. Dispela samtin ol i kolim ‘Standards and Practices’—mining olsem ol lo blong wokim wok—mas i kamap gutpela nau na larim olgeta ripot stap long han blong pablik olsem kirapim ‘transparency’ blong indastri.
Ol painimaut na efeks
Plenti efek istap yet long mining blong Morobe Provins blong bipo, wantaim ol efeks i wok long kamap yet long Hidden Valley mine nau. Tu bai gat bikpla efeks moa yet kamap sapos ol i opim Wafi-Golpu long mining. Papa bilong tupla wantaim em Morobe Mining Joint Venture, tasol MMJV gat tupla papa, em Harmony Gold blong South Africa na Newcrest Mining blong Australia. Na i gat sanis long efeks i bung go na kamap bikpla moa sapos ol i painim na divelopim sampla moa gol insait long dispela hap.
Tupla Newcrest Mining na Harmony Gold i bin kisim sampla asua pinis long ol waitsan i kamap long sait sait long Wara Watut, na ol efeks i bin kamap long peles kain olsem gaden na kastam hap; ol man i lusim peles sindaun long niupela hap ; na bagarap blong wara na ol samting stap long . Tasol ol i no putim displa infomesen i go aut long pablik peles, na tu dispela ripot i hat long lukluk long ol kain infomesen olsem stap pinis wantaim kampani .
Tasol evidens i stap long we kampani abrusim ol kastom blong lukautim environment taim oli workim mine—na hau ol i lukautim ‘waste rock’ (rabis ston), i bin kamapim bagarap long long Wara Watut, na kain dabolim waitsan long Wara i go-kam long sip long Wara Watut.
Long 2006 i go long 2009 waitsan blong main sait i kamap olsem 20 igo long 30 milion ton long Wara Watut. Bipo kampani bin tok olsem Upper Wara Watut na Wara Bululo bai skelim gut displa waitsan i kam, tasol taim i kamap samting olsem 90 persen i bin go daun long Wara Watut.
Planti deti long Wara Watut i kamap pinis long displa waitsan, tasol tui igat sampla kemikol i stap insait long wara nau ol save kolim ‘sulfate,’ ‘aluminum’ na ‘arsenic’. Tasol bikos kampani ino luksave long ol gut, yumi nogat save long hamaspela long displa kain kemikol nogut i stap nau. Ol ripot bilong environment blong 2011 na 2012, na ripot bilong sait bilong 2012, soim hau ol i bin wok long kamapim wara klin moa yet, tasol dispel saiens ino gutpela tumas.
Sampela wara stop long tripla kain stekholda yet: (1) Ol Komuniti wait yet long kampani long klinim wara na garun gut, na ol i gat wari yet long bagarap moa yet bai kamap; (2) Ol MMJV, Harmony Gold na Newcrest Mining kampani wari long nem bilong ol i bagarap pinis; (3) Lokal, Provinsol na Nesinol Gavamen bai gat nid nau long glasim na lukautim bagaparap blo mine; na (4) ol bikpla manmeri blong mining indastri gat wari nau long stretim lo bilong wokim mine, na stretim nem bilong indastri tu, nogut ol i lusim moni na nem bilong displa.
Ol ripot bilong SMEC tokautim long Hidden Valley abrusim majoriti (43 bilong 73 total) kastom bilong wokim dispela mai. Na tu ol i abrusim pinis sampla bikpla lo bilong indastri, olsem oli (1) abrusim kampani polisi bilong Newcrest Mining na Harmonry Gold, (2) ol i no komplitim olgeta ripot blong ICMM na GRI, (3) ol i no sindaun na toktok gut wantaim ol manmeri peles, (4) abrusim plenti inap lo blong OECD blong multi-nesinol kampanis i luk olsem wanpela komplein bai kamap long Australia, (5) abrusim ‘Equator Principles,’ na wanpela promis blong bung wanbel wantaim ol memba bliong ‘Equator Princples’ – ANZ, HSBC, Credit Suisee, Barclays, JP Morgan Chase, Westpac na National Australia Bank.
Tokaut stronpela moa yet i kam long ol komuniti bilong Wara Watut, husat i les pinis long pasin blong kampani, na singautim nid long senis. Ol i nidim senses we ol lain bilong peles bai gat pawa bilong wokim disisin blong laif na divelopmin blong ol yet. Oli les long kampani na manmeri bilong narapela kantri stap longwe bai mekim disison tasol. Nek na tinging bilong ol istap long piksa (video) stap wantaim displa riport. Em bai givim gutpla stori long ples lain.
Pinis
Displa ripot i gat stori blong ol pasin nogut na bagarap i bin kamap long Hidden Valley kampani. Ol ino go pas long stori nogut long mining long PNG. Tasol ol i kamap long taim bilong ol pablik, NGO, lotu na gavamen blong PNG tu wok long wari na komplein long mining indastri bilong ol I no lukautim gut ol graun o pipol bilong peles. Olsem, ol tingting long displa ripot ol i stap piksa long olgeta industri bilong mining blong PNG.
Hidden Valley Mining no ken wokim hait pasin long efeks ol i bin wokim or senis ol i save bai kamap long graun na environmen. Displa kain pasin we ol manmeri bilong ples ol in o kisim save o pawa, emi pasin nogut na emi abrusim ol rait bilong manmeri long peles. Sapos yumi no stretim dispel problem na pasin bai stap, planti ol birua bai kamap yet namel long ol ples manmeri na Hidden Valley, Wafi-Golpu na ol arapea mine long Morobe na PNG. Sapos PNG laik kisim benefit long dispel kain mining, ol boslain blong kampani na govamen tu mas sinduan gut na harim wari bilong ol Komuniti.


text:
Namba 2 pas Pol i raitim long
Ol Korin
Tok i go pas
Sampela manmeri bilong sios bilong taun Korin i bin tok nogut long Pol, na dispela i mekim Pol i bel hevi tru. Em i laik stretim tok wantaim ol Korin, olsem na em i raitim dispela pas, bai em i ken amamas gen long ol.
Long namba wan hap bilong pas, Pol i tokaut long strongpela tok bipo em i bin mekim long ol Korin. Em i no laik tru long mekim dispela tok, tasol ol i bin bikhet na mekim tok nogut long em, olsem na em i bin mekim strongpela tok long ol. Na ol i bin harim tok bilong en na stretim pasin bilong ol, olsem na nau em i amamas moa yet.
Long dispela taim ol Kristen bilong distrik Judia ol i stap nogut, na Pol i wok long bungim mani bilong karim i go givim long ol. Olsem na long sapta 8 na 9, Pol i mekim tok bilong kirapim bel bilong ol Korin bilong givim mani long dispela wok.
Long las hap bilong pas Pol i tok long ol sampela giaman aposel i bin kam i stap long Korin na ol i wok long daunim nem bilong Pol na rabisim wok aposel bilong em.
Pol i tokaut long wok God i bin givim long ol aposel
Sapta 1
(Sapta 1-7)
1
Mi
Pol, mi aposel bilong Krais Jisas. Long laik bilong em yet God i makim mi olsem aposel. Mi wantaim brata Timoti mitupela i raitim dispela pas long yupela manmeri bilong sios bilong God i stap long taun Korin, wantaim olgeta manmeri bilong God i stap long olgeta hap bilong provins Akaia. 2
God
Papa bilong yumi, wantaim Bikpela Jisas Krais, i ken marimari long yupela na mekim bel bilong yupela i stap isi.
Pol i tenkyu long God i bin helpim em
3
Yumi
litimapim nem bilong God, em i God na Papa bilong Bikpela bilong yumi Jisas Krais. Em i Papa bilong yumi, na em i as bilong olgeta pasin marimari na pasin sori. Em i God bilong mekim isi bel bilong olgeta man i gat hevi. 4
Long olgeta hevi i kamap long mipela, em i save mekim isi bel bilong mipela. Olsem na mipela inap long mekim isi bel bilong ol man i gat kain kain hevi, olsem God i save mekim isi bel bilong mipela. 5
Bikpela
pen Krais i bin karim, mipela tu i save karim. Olsem tasol bikpela bel isi bilong Krais i pulimapim mipela. 6
Sapos mipela i karim hevi, em bilong mekim isi bel bilong yupela, na bilong God i ken kisim bek yupela. Na sapos God i mekim isi bel bilong mipela, em bilong mekim isi bel bilong yupela tu. Sapos yupela i sanap strong na karim kain pen olsem mipela i karim, orait God i save mekim isi bel bilong yupela. 7
Na
mipela i save bilip strong tru olsem yupela bai i sanap strong. Mipela i save, yupela i karim pen wantaim mipela, olsem na yupela bai i kisim bel isi wantaim mipela tu.
8
Ol
brata, mipela i laik bai yupela i save long dispela hevi i bin kamap long mipela long provins Esia. Bikpela hevi moa i bin daunim mipela, na i winim tru strong bilong mipela. Olsem na mipela i bin ting mipela bai i dai. 9
Tru yet, mipela i bin pilim wankain hevi olsem man i harim jas i tok long em i mas i dai. Dispela i bin kamap long mipela bai mipela i no ken ting moa long strong bilong mipela yet. Nogat. Mipela i mas ting long strong bilong God tasol, em i save kirapim bek ol man i dai pinis. 10
Dispela
samting nogut tru em inap tru long kilim mipela i dai, tasol God i bin kisim bek mipela. Na bihain tu em bai i kisim bek mipela. Mipela i bilip strong olsem, olgeta taim samting nogut i laik bagarapim mipela, God bai i kisim bek mipela, na mipela bai i stap gut. 11
Tasol yupela i mas helpim mipela long prea. Na God bai i harim prea bilong planti manmeri na em bai i helpim mipela. Na planti manmeri bai i lukim, na ol bai i tenkyu long God long ol samting em i mekim bilong helpim mipela.
Pol i no bin giamanim ol Korin
12
Mi
save amamas moa yet long dispela wanpela samting. Long bel bilong mi, mi save olsem, mi bin mekim stretpela pasin na pasin i tru long olgeta manmeri, em pasin God i bin givim mi. God i bin marimari long mi na givim dispela kain pasin long mi, na mi no bin kisim long kain save bilong yumi ol man bilong graun. Mi bin wokabaut long dispela pasin namel long olgeta man, tasol namel long yupela mi bin bihainim dispela pasin moa yet. 13-14
Na
taim mi raitim ol pas i kam long yupela, mi save raitim tok yupela inap ritim na save gut long as bilong en, em tasol. Mi no save raitim narakain tok long yupela. Tru, sampela taim yupela i no klia gut long olgeta tok mi bin raitim. Tasol mi laik bai yupela i ken save tru long as bilong olgeta tok bilong mi, na long De bilong bikpela kot bilong Jisas, Bikpela bilong yumi, bai yupela i ken amamas tru long mi long wankain pasin olsem mi bai amamas long yupela.
15-16
Mi
bilip strong olsem yupela bai i amamas long pasin mi mekim, na long dispela as mi bin pasim tok long mi laik i kam lukim yupela pastaim, na bai mi lusim yupela na i go long provins Masedonia. Na taim mi lusim Masedonia mi bin ting long kam bek gen long yupela, na long dispela pasin God i ken mekim gut long yupela tupela taim. Na tu, yupela bai inap long helpim na mi go long distrik Judia. 17
Tasol olsem wanem? Yupela i ting mi bin mekim ol dispela tok bilong giamanim yupela tasol, a? Yupela i ting mi man bilong tok promis nating na senisim tok nabaut olsem ol man bilong graun i save mekim, na mi tok “Yes” na “Nogat” wantaim, a? Nogat tru. 18
God i save bihainim olgeta tok bilong em yet, na olsem tasol mi tok tru tumas long yupela, olgeta tok mi save mekim long yupela, em i no gat “Yes” na “Nogat” wantaim. 19
Mi
na Sailas na Timoti, mipela i bin autim tok namel long yupela, em tok bilong Jisas Krais, Pikinini Bilong God. Na yupela i save, Krais i no man bilong tok “Yes” na “Nogat” wantaim. Nogat. Oltaim Krais i save tok “Yes” tasol. 20
I
gat planti promis bilong God i stap, na Krais i save tok “Yes” long dispela olgeta promis. Olsem na taim yumi harim tok bilong God, long nem bilong Krais yumi save tok “I tru”, na yumi save litimapim nem bilong God. 21
Na
God yet i save strongim mipela wantaim yupela, na yumi pas wantaim Krais na yumi stap strong. Na em i bin makim yumi bilong em yet. 22
Em
i bin putim mak bilong em yet long yumi, na em i givim Holi Spirit bilong i stap long bel bilong yumi. Holi Spirit em i olsem namba wan hap bilong ol gutpela samting God i laik givim long yumi. Na yumi kisim Holi Spirit pinis, olsem na yumi ken save, tru tumas bai yumi kisim olgeta arapela samting tu.
Pol i no bin i go kwik long Korin
23
Long
nem bilong God, em man bilong strongim tok bilong mi, mi tok tru tumas olsem, mi no bin i kam kwik long Korin, long wanem, mi no laik givim hevi long yupela. Em tasol. 24
Mi
no tok olsem mipela i bosim bilip bilong yupela. Nogat. Long bilip yupela i sanap strong pinis. Mipela i save wok wantaim bilong kamapim amamas bilong yupela.